标题：1131年
历史纪年
公元1131年，南宋绍兴元年 
通鉴记载
高宗受命中兴全功至德圣神武文昭仁宪孝皇帝绍兴元年（金天会九年。辛亥，一一三一年）
春，正月，己亥朔，帝在越州。平旦，率百官遥拜二帝于行宫北门外，退，御堂朝殿，朝参官起居。自是朔望皆如之。
改元绍兴。德音降诸路杂犯死罪以下囚，释流以下；群盗限一月出首自新，仍官其首领；令州县存恤陈亡战伤将士及奉使金国与取过军前未还之家；民户今日已前倚阅税租，一切除放；复贤良方正直言极谏科；令有司条具元佑党籍臣僚未经褒赠人，吏刑部限一月检举。自绍圣废制科，至是始因德音下礼官讲求故事，然未有应者。
金人掠天水县徙治榆林。承奉郎、知县事赵璧方受贺，忽敌骑三百突入，坐上缚璧及统领官雷震、主簿张昔以去。璧等不屈，皆杀之。
己酉，金人攻扬州。
金同中书门下平章事时立爱，尝在宗望军中数年，谋画居多，至是求解机务，不听。癸丑，以立爱为侍中、知枢密院事，以张忠嗣为资政殿大学士、知三司使事。
丙辰，初许百司每旬休沐。宰执因奏事，帝曰：“一日休务，不至废事，使一月间措置得十事，虽二十日休务何害！若无所施设，虽穷夕何补也！”
己未，浙西安抚大使刘光世言：“自去腊至今，招到女真及签军共六百六十馀人，乞补官。”诏补忠训郎已下，至效用甲头，内无姓人赐姓赵。
先是左监军完颜昌屯海陵，光世知其众久戍思归，乃铸金、银、铜三色为钱，文曰“招纳信宝”，皆有使押字，以为信号。获戎人之解事者，贷而不杀，俾密示侪辈，有欲归附者，扣江执钱为信而纳之。自是归者不绝，遂创立奇兵、赤心两军。
辛酉，诏曰：“朕念太祖皇帝创业垂统，德被万世。神祖诏封子孙一人为安定郡王，世世勿绝。乃至宣和之末，以太常、礼部各有所主，依违不决，使安定之封至今不举，朕甚悯之！有司其上合袭封人名，遵依故事施行。”
是日，辅臣进次，帝因论此事曰：“太祖功德如此，世袭王爵，宜不为过。”范宗尹曰：“太祖尝云：‘天下初定，朕思得长君以抚之。’而授太宗，则其意专为天下。”
帝又曰：“朕顷在籓邸，入见渊圣皇帝，率用家人礼。一日，论及金人事，尝奏曰：‘京师甲士虽不少，然皆游惰羸弱，未尝简练，敌人若来，不败即溃耳。陛下宜少避其锋以保万全。’渊圣皇帝曰：‘朕为祖宗守宗庙社稷，势不可动。’其后敌复逼京师，朕在相州得渊圣亲笔，谓悔不用卿言。是时近习小人，争言用兵，荧惑圣听，殊不量力，遂至今日之祸。”
癸亥，监察御史韩璜言：“臣误蒙使令，将命湖外，民间疾苦，法当奏闻。自江西至湖南，无问郡县与村落，极目灰烬，所至残破，十室九空。询其所以，皆缘金人未到而溃散之兵先之，金人既去而袭逐之师继至。官兵盗贼，劫掠一同，城市乡村，搜索殆遍。盗贼既退，疮痍未苏，官吏不务安集而更加刻剥；兵将所过纵暴而唯事诛求，嗷嗷之声，比比皆是，民心散畔，不绝如系，此臣所欲告于陛下者。然道中伏读改元德音，不觉感泣。州县情伪，陛下既已尽知，蠲烦去苛，恩意已备。臣之馀忠，欲陛下谨信诏令，务在必行。”诏：“比降德音宽恤事件，州县自宜悉意奉行，违者监察案劾，御史台察之。”
是月，金人以万骑攻河南寄治所西碧潭。
时镇抚使翟兴，以乏粮，方散遣所部就食于诸邑，所存惟亲兵数千。报至，人情危惧。兴安坐自若，徐遣骁将彭玘往，授以方略。设伏于井谷，遇敌至，阳为奔北；金人以精骑追之，遇伏，为所擒，馀众溃去。
初，顺县盗余胜等既作乱，官吏皆散，土军陈望素喜祸，与射士张衮谋，欲举寨应之。军校范旺叱之曰：“吾等父母妻子皆取活于国，今力不能讨贼，更助为虐，是无天地也！”凶党忿，剔其目而杀之。暴尸于市。旺妻马氏闻之，行且哭，贼胁污之，不从，又杀之。贼既平，尸迹在地，隐隐不没，邑人惊异，为设香火。事闻，赠承信郎，赐祠号忠节。
二月，戊辰朔，祝友以其军降于刘光世。
初，友在新店，欲侵宣州，阻水，不克渡。会光世遣人招之，友留其使弥旬，然后受招。时江东路兵马副钤辖王冠在溧水驻军，友移书假道以趋镇江，冠不从，友引兵击之，冠军大败。友遂自句容之镇江，光世分其军，以友知楚州。
先是史康民在淮南，与友合军。康民之军极富，以金宝赂光世，光世喜，康民遂得进用。
庚午，改行宫禁卫所为行在皇城司。
壬申，初定每岁祭天地社稷，如奏告之礼。
己卯，日中有黑子，四日乃没。
辛巳，礼部尚书兼侍读秦桧参知政事。
癸未，范宗尹言：“天象有变，当避殿减膳。今人情危惧之际，恐不可以虚文摇动群听，望陛下修德以消弭之。臣等辅政无状，义当罢免。”帝曰：“日为太阳，人主之象，岂关卿等！惟在君臣同心，行安人利物实事，庶几天变不致为灾也。”
癸未，诏以季秋大飨明堂。江、淮招讨司随军转运使詹至言：“大敌在前，国势不力，请停大飨，以其费佐军。仍督诸军分道攻守，在尉在天之灵。继志述事，莫大于此。”
甲申，诏：“郡守在任改移，并俟新官合符，方得离任。”
丙戌，复秘书省，仍诏监、少不并置，置丞、郎、着佐各一员，校书郎、正字各二员。范宗尹尝因奏事，言无史官诚朝廷阙曲，由是复置。
有崔绍祖者，为金人所惊，自南京遁归，诈称越王次子保信军承宣使，受上皇蜡诏为天下兵马大元帅，兴师取陷没州郡。是日，至寿春府，和州镇抚使赵霖以闻。诏文字不得奉行，召皇侄赴行在。
庚寅，张浚奏：“本司都统制曲端，自闻吴玠兵马到郡，坐拥重兵，更不遣兵策应，已责海州团练副使、万州安置。”诏依已行事理。
初，浚自富平败归，始思端及王庶之言可用。庶时以朝议大夫持母丧居蜀，乃并召之。庶地近先至，力陈抚秦保蜀之策，劝浚收熙河、秦凤兵，扼关、陇以为后图，浚不纳；求终制，不许，乃特授参议官。
浚徐念端与庶必不相容，暨端至平道，但复其官，移恭州。宣抚处置使司主管机宜文字杨斌，素与庶厚，知庶怨端深，乃盛言端反以求合。又虑端复用，谓端反有实迹者十，又言端客赵彬揭榜凤州，欲以兵迎之。秦凤副总管吴玠，亦惧端严明，谮端不已。庶因言于浚曰：“端有反心久矣，盍蚤图之？”会蜀人多上书为端讼冤，浚亦畏其得众心，始有杀端意矣。
癸巳，诏侍从、台谏条具保民弭盗、遏敌患、生国财之策。
翰林学士汪藻上驭将三说：一曰示之以法，二曰运之以权，三曰别之以分。大略谓：“诸将过失，不可不治。今陛下对大臣不过数刻，而诸将皆得出入禁中，是大臣见陛下有时而诸将无时也。道路流传，遂谓陛下进退人材，诸将与焉。又，庙堂者，具瞻之地，大臣为天子立政事以令四方者也。今诸将率骤谒，径至便衣密坐，视大臣如僚友，百端营求，期于必得，朝廷岂不自卑哉！祖宗时，三衙见大臣，必执梃趋庭，肃揖而退，盖等威之严，乃足相制。又，遣将出师，诏侍从集议者，所以博众人之见，今则诸将在焉。诸将，听命者也，乃使之预谋。彼既各售其说，则利于公不利于私者，必不以为可行，便于己不便于国者，必不以为可罢，欲其冒锋镝，趋死地，难矣。自今诸将当律以朝仪，毋数燕见。其至政事堂，亦有祖宗故事，且无使参议论之馀，则分既正而可责其功。是三说果行，则足以驭诸将矣，何难乎弭盗，何忧乎遏敌哉！
“若夫理财，则民穷至骨，臣愿陛下毋以生财为言也。今国家所有，不过数十州，所谓生者，必生于此数十州之民，何以堪之！惟通加裁损，庶乎其可耳。外之可损者，军中之冒请；内之可损者，禁中之泛取。今军中非战士者率三分之一，有诡名而请者，则挟数人之名；有使臣而请者，则一使臣之俸兼十战士之费；有借补而请者，则便支廪禄与命官一同。闻岳飞军中，如此者数百人，州县惧于凭陵，莫敢呵诘，其盗支之物，可胜计哉？臣窃观禁中有时须索，而户部银绢以万计，礼部度牒以百计者，月有进焉。人主用财，须要有名而使有司与闻。至于度牒，则以虚名而权实利，以济军兴之用，诚非小补，幸无以方寸之纸捐以予人而不知惜也。
“然臣复有私忧过计者。自古以兵权属人久，未有不为患者，盖予之至易，收之至难，不早图之，后悔无及。国家以三衙官管兵而出，一兵必待密院之符，祖宗于兹，盖有深意。今诸将之骄，枢密院已不能制，臣恐贼平之后，方劳圣虑。自古偏霸之国，提兵者未尝乏人，岂以四海之大而寥寥如此！意偏裨之中，必有英雄，特为二三大将抑之而不得伸尔。谓宜精择偏裨十馀人，各授以兵数千，直属御前而不隶诸将，合为数万，以渐稍诸将之权，此万世计也。”是时，诸将中刘光世尤横，故汪藻有是言。
藻书既传，诸将皆忿，有令门下作论以诋文臣者，其略曰：“今日误国者皆文臣。自蔡京坏乱纪纲，王黼收复燕、云之后，执政侍从以下，持节则丧节，守城则弃城，建议者进讲和之论，奉使者持割地之说，提兵勤王则溃散，防河拒险则逃遁。自金人深入中原，蹂践京东、西、淮南之地，为王臣而弃地、弃民、误国、败事者，皆文臣也；间有竭节死难，当横溃之冲者，皆武臣也。又其甚者，张邦昌为伪楚，刘豫为伪齐，非文臣谁敢当之！”自此文武二途，若冰炭之不合矣。
金人以舟载江、浙所掠辎重，自洪泽入淮，至清河口，假宣教郎国秦卿在赵琼水寨，与琼夜劫其舟，得李棁所携户部尚书之印。
丙申，复诏诸路提刑司类省试。于是川陕宣抚处置使张浚，始以便宜合川、陕举人，即置司类省试。
是月，金人至德顺军，经略使刘锡遁去。
金人以兵少，不敢由秦亭，声言分三道，而独出沿边以掠。熙素多马，金人驻兵，搜取无遗。马步军副总管、中亮大夫、同州观察使刘惟辅将遁去，顾熙州尚有积粟，恐敌因之以守，急出，悉焚之。敌追及，所部皆走，惟辅与亲信数百匿山寺中，遣人诣夏国求附属，夏国不受，其亲信赵某诣金军降。金执惟辅，诱之百方，终不言，怒捽以出，惟辅奋首顾坐上客曰：“国家不负汝，一旦遂附贼邪！”即闭口不复言。第六将韩青者，间行从惟辅，为敌所得，骂敌不降而死。统制官□重以熙河降。知兰州龛谷寨高子儒闻惟辅尚存，固守以待。乃城破，先刃其家而后死。子儒，狄道人也。
金人既略熙河地，遂引归。李彦琪在古原州，张中孚及其弟中彦导金人劫降之。赵彬引敌围庆阳，守将杨可升守，不降。五路破，秦凤经略使孙渥，收本路兵保凤州；统领官关师古，收熙河兵保巩州。于是金人尽得关中地。
关陕之失也，士大夫守节死义者甚众。陇州既失，守朝请郎、知州事刘化源不肯降，敌使人守之，不得死，遂驱入河北，贩买蔬果，隐民间者十年，终不屈辱。奉议郎、通判原州米璞，亦杜门谢病，卒不受污。化源、璞世家耀州，西人皆敬之。金人入凤翔，秉义郎、权知扶风县康杰，与敌将冯宣战，宣爱而欲招之，杰奋曰：“吾当死于陈，不能死于敌。”遂战死。忠翊郎、知天兴县李伸，为金人所围，坚守不下，城既破，伸曰：“岂使敌杀我！”遂自杀。时庆阳围急，成忠郎卢大受，欲会合军民收复邠、宁二州，解庆阳之围，为人所告，送宁州狱，论死。敦武郎、秦州定西寨都监兼知寨郑涓，为金人所攻，袒臂而战，及城破，自刺不死，金人高其节，亦弗害也。是时守令，城下者金人皆因而命之。文林郎、知彭阳县李喆独不降，与其民移治境上，金人令执之以献，欲官之，凡三辞。其后金人以为归附，命为儒林郎，喆言于所司曰：“元系捕获，不敢受归附之赏。”以其牒还之。有武功大夫、知环州安寨田敢者，尝得太祖御容，欲间行南归以献，事泄，杖之死。其后武功大夫、秦凤路兵马都监刘宣，以蜡书密遣人与吴玠相结，且率金将任拱等以所部归朝。约日已定，有告之者，金人取宣缕擘之，其家属配曹州。
豫又升渭州为平凉府，去庆阳、延安府名，复旧州名，即以叛将张中孚守平凉府，中彦守秦州，赵彬守庆州，慕容洧守环州。
三月，丙午，诏以京畿第二将兵千人隶神武中军，用统制官辛永宗情也。于是中军凡六千人。
金师还自熙河，至弓门寨，巡检王琦御之。金立招降旗榜，改阜昌年号，众皆拜，琦独不屈，金知平凉府张中孚执而杀之。
庚戌，江淮招讨使张俊复筠州。
初，俊引兵至豫章，而李成在江州，其将马进在筠州，皆不讲。俊喜曰：“我已得洪州，破贼必矣！”乃复敛兵，若无人者，金鼓不动，令将士：“登城者斩！”居月馀，进以大书文牒使来索战，俊复细书答状以骄之。又命神武前军统制王侄阅水军于江中，贼势方强，谓俊为怯战。俊谍知敌稍怠，乃议遣诸将分道击贼。中部统制官杨沂中曰：“兵分则力弱。”通、秦镇抚使岳飞请自为先锋，沂中由上流径绝生米渡，出贼不意，遇其锋，击破之，乘胜追奔，前一旦至筠州。进出军背筠河，先据要地，沂中语俊曰：“彼众我寡，当以骑胜。愿以骑见属，公率步兵当其前。”沂中乃将骑数千，与神武后军统制陈思恭分为两道，同出山后，严陈以出。鏖击至午，精骑自山驰下，贼骇乱，退走，大败之，俘获八千。明日，又战，俊疑其复叛，令思恭夜殪之，进力不支，乃遁，俊随复筠州、临江军。马进至南康，遇统制官巨师古，失利。进复还江州，与成会，俊整兵追之。
壬子，朝奉郎、通判泰州马尚就差知泰州，招谕军民归业，并兴盐场等事。
先是张荣在通州，以地势不利，乃引舟入缩头湖，作水寨以守。金右监军昌在泰州，谋久驻之计，至是以舟师攻荣水寨。荣亦出数十舟载兵迎敌，望金人战舰在前，荣惶遽，欲退不可，徐谓其众曰：“无虑也！金人止有数舰在前，馀皆小舟，方水退，隔淖不能登岸，我舍舟而陆，击之可尽。”遂弃舟登岸，大呼而杀之。金人不能聘，舟中自乱，溺水陷淖者不可胜计。昌收馀众二千奔楚州，荣获昌子婿佛宁，俘馘甚众。荣自京东来，未尝承王命，遂无路告捷，闻光世在镇江，乃遣人愿听节制，且上其功。光世大喜，以荣知泰州。
自渡江，国史散佚，至是衢州布衣何克忠献《太祖实录》、《国朝宝训》，诏授下州文字。后八九年而国书始备。
甲子，始下诏罪状李成，募有能斩首及获成者，除节度使，赐银万两，钱万缗，且赦成军中胁从者。
初，马进既败，江淮招讨使张俊，追之至奉新楼子庄。贼将商元，据草山设伏，俊熟视，见山险路狭，乃遣步兵从间道直趋山顶，杀伏夺险，遂至江州。进拒战不胜，绝江而遁。乙丑，俊复江州。统制官杨沂中、赵密引兵追击，又大败之，成复还蕲州。自是俊军有“铁山”之号。
是月，金人自阶州引兵侵文州，而江涨不得渡，遂还，因弃城去。武德大夫、知岷州李惟德，亦率官吏弃城来归。
惟德先守鄜州，城既破，敌就用之。张浚复以为右武大夫、荣州刺史。于是尽失陕西地，但馀阶、成、岷、凤、洮五郡及凤翔府之和尚原、陇州之方山原而已。
时兴元帅府草创，仓禀乏绝，师旅寡弱，王庶抚教之，河东、陕西溃师，多旧部曲，往往来归，不数月，有众二万。
四月，己巳，参知政事秦桧言：“臣昨与何?、陈过庭、孙傅、张叔夜同扈二圣出疆，今臣偶获生还，骤蒙圣奖，擢居政府，而?、过庭、叔夜皆死异域，体骸不全，游魂无归，可为伤恻。欲望睿慈特依近者聂昌体例，追赠?等官职，仍给其家恩泽，以为死事之劝。”诏赠?、过庭、傅、叔夜并开府仪同三司，官子孙各十人。
癸酉，故承议郎刁翚，赠直龙图阁。先是翚通判登州，会金人南侵，翚率兵迎敌，至黄山馆，与敌遇，军败，力战，身被七矢而死。至是言者论其忠，特录之。
甲戌，复政州为龙州，剑川、嘉祥、雷乡、建城、辰阳、罗川、盈川、泉江、枳县并复旧县名，通会镇复旧镇名。以朝奉郎、新通判建昌军庄绰言，自大观以后，避龙、天、万、载等字更易州县名不当也。
丁丑，刑部尚书、权礼部尚书胡直孺等言：“参酌皇佑诏书，将来请合祭昊天上皇、皇地只于明堂，奉太祖、太宗以配天，庶几礼专事简。”从之。
己卯，金主诏曰：“新徙戍边户，匮于衣食，有典质其亲属奴婢者，官为赎之；户计其口而有二三者，以官奴婢益之，使户为四口；又，乏耕牛者，给以官牛。别委官劝督田作，戍户及边军资粮不继，籴粟于民而与赈恤；其续迁戍户在中路者，姑止之，即其种艺，俟毕获而行，及来春农时，以至戍所。”
庚辰，隆佑皇太后崩于行宫之西殿，年五十九。
帝自后不豫，衣不解带者连夕。至是范宗尹等见帝于殿之后合，帝哀恸甚久，谕宗尹等，丧礼当从厚。
辛巳，诏：“隆佑皇太后应行典礼，并比拟钦圣宪肃皇后故事，讨论以闻。朕以继体之重，当从重服。”
癸未，襄阳镇抚使桑仲陷邓州，杀右武大夫、淮康军承宣使、河东招捉使、知汝州王俊。
初，仲围邓州急，守臣武功郎谭衮遣人诣俊求援，俊自伞盖山引众赴之。兖与饮燕，俊醉，兖率众突围出奔，遂入蜀。仲攻城陷，执俊归襄阳，磔之。既，遂以其副都统制李横知邓州。
仲，高密人，尝为黄河埽兵，以勇自负。仲虽嗜杀，然性颇孝，或盛怒欲杀人，其母戒之即止。每自称桑仲本王官，终当以死报国，故能服其下焉。
甲申，同知枢密院事李回为攒宫总护使，刑部尚书胡直孺为桥道顿递使，神武左军都统制韩世忠为总管，内侍杨公弼为都监。调三衙神武辎重越州卒千二百人穿复土。故事，园陵当置五使。议者以遗诰云权宜择地攒殡，故第命大臣一员总护。
乙酉，辅臣拜表，请帝为隆佑服期，从之。
丙戌，以太后崩，下诏恤刑。遣官告天地、社稷、宗庙，望告诸陵。
丁亥，宣抚处置使张浚杀责授海州团练副使曲端于恭州。
端既为利、夔制置使王庶所谮，忠州防御使、知渭州吴玠亦憾之，乃书“曲端谋反”四字于手心，因侍浚立，举以示浚。浚素知端、庶不可并立，且方倚玠为用，恐玠不自安。庶等知之，即言：“端尝作诗题柱，有指斥乘舆之意曰：‘不向关中兴事业，却来江上泛渔舟。’此其罪也。”浚乃送端恭州狱。有武臣康随者，在凤翔，常以事忤端，鞭其背百，切骨憾端，浚以随提点夔州路刑狱。端闻之，曰：“或其死矣！”呼天者数声。端有马名铁象，日驰四百里，至是连呼“铁象可惜”者数声，乃赴逮。既至，随命狱吏系维之，餬其口，A146之以火，端干渴而死。士大夫莫不惜之，军民亦皆怅恨，浚以是大失西人之心。
是春，金左副元帅宗翰，使右都监耶律伊都将燕、云、女直二万骑攻西辽于和勒城，调山西、河北夫馈餫，自云中至和勒城，经沙漠三千馀里，民无一二得还。始，金人侵中原，有掳掠，无战斗，计其从军之费，及回日所获数倍。自立刘豫之后，南侵淮，西侵蜀，生还者少而得不偿费，人始患之。故漠北之行，民不胜其苦。
伊都之军和勒也，失其金牌，宗翰疑伊都与西辽暗合，迁其妻子于女直，伊都始贰。
五月，己亥，手诏礼部、太常寺，讨论隆佑皇太后合行册礼及奏告天地、宗庙等事。
初，进士黄纵，上书论隆佑皇太后顷年以诬谤废斥，未尝昭雪，虽复位号，然未正典礼及册告宗庙，朝议欲因升祔庙庭，特行册礼。帝谕大臣：“太母失位于绍圣之末，其后钦圣复之，再废于崇宁之初；虽事出大臣，然天下不能户晓，或得以窃议两朝。”范宗尹曰：“太母圣德，人心所归，自陛下推崇位号，海内莫不以为当然。前后废斥，实出章惇、蔡京，人皆知非二圣之过。”礼部员外郎王居正以谓：“国朝追册母后，皆由前日未极尊亲之故。隆佑皇太后蚤俪宸极，虽蒙垢绍圣，退处道宫，而按元符三年五月诏书，则上皇受命钦圣宪肃皇后以复冢妇之意，亦已明甚。崇宁初，权臣擅政，悖违典礼，以卑废尊，是太后之隆名定位，已正于元符，而不在靖康变故之日也。谓宜专用钦圣诏书及崇宁奸臣沮格之意，奏告天地宗庙，其册礼不须讨论。”议遂定。
癸卯，侍从、台谏集议隆佑皇太后谥曰昭慈献烈后。
甲辰，帝始御正殿。
江西安抚大使朱胜非奏内侍李肖随刘绍先出战，功系第二等，帝曰：“恐无此理，肖安得有战功！毋庸行出，惧贻笑四方。”张守曰：“不若但以传宣之劳赏之。”
癸卯，帝出“大宋中兴之宝”及上皇所获元圭以示辅臣。宝，上新刻者。
中书舍人洪拟转对，论帝王之学，中叙董仲舒、王吉之言，末以章句书艺为非帝王之事。帝曰：“人欲明道见礼，非学问不可。惟能务学，则知古今治乱成败与夫君子小人善恶之迹，善所当为。恶所当戒，正心诚意，率由于此。”范宗尹曰：“人主欲以此为先务。”因奏仇士良告其徒之言，帝然之。
忠州防御使、秦凤经略使吴玠及金人乌鲁、折合战于和尚原之北，败之。
历史大事
隆祐太后去世
隆祐太后即哲宗孟皇后，经圣三年（1096）坐左道废。靖康之变，六宫有位号者皆被金人虏去，惟独她以废得免。靖康二年（1127），伪楚张邦昌迎她入宫，尊为元祐皇后，垂帘听政。她手书令高宗嗣位。建炎三年（1127），高宗即位后，尊为元祐太后，寻更号隆祐太后。三年（1129）三月，苗刘之变中，再度垂帘听政，事平撤帘，尊为皇太后。闰八月，避金兵入江西，四年（1130）八月回到越州（今浙江绍兴）。绍兴元年（1131）四月，在越州去世，年五十九岁，谥昭慈献烈，三年（1133）政谥昭慈圣献。
大事记 2月10日 金廷决定以徒门水（今图们江）以西，浑疃（今珲春）星显，僝蠢3水以北闲田给曷懒路诸谋克。 
5月11日 金太宗对新徙戍边户因匮于衣食而典质其亲属为奴婢者，下诏官为赎之，每户人口只有二三者，以官奴婢益之, 
金太宗使户为4口，其乏耕牛者，给以官牛，委官劝督田作，戍户及边军资粮不继者，予以赈恤，其续迁戍户在途中者，暂时就地置，耕种，待收获后，或来年春耕时达到戍所。 
6月7日 金廷派官员到各地劝督农作。
9月10日 回鹘隈欲遣使到会宁贡于金。 
出生 
袁枢高丽明宗(1131年－1202年；在位期间：1170年－1202年)姓王名晧，是高丽国的第19代君主。死后庙号明宗，谥号皇明光孝大王，葬于智陵。1197年九月，崔忠献兄弟幽禁明宗于昌乐宫，流放太子王祦于江华岛，立平?公王卓为君，是为高丽神宗。1202年九月，明宗患上痢疾，十一月薨于昌乐宫。
袁枢（1131年－1205年），字机仲，南宋建安（今福建建瓯）人。宋孝宗隆兴元年（1163年）进士，世称西山先生。袁枢学识渊博，与当时学者朱熹、吕祖谦、杨万里有往来。历任温州判官、严州教授、太府丞兼国史院编修、大理少卿、工部侍郎兼国学祭酒、右文殿修撰、江陵知府等职。任国史院编修期间，负责修《宋史》之列传部份。北宋章惇的子孙请托袁枢对章惇的传记多加文饰。袁氏驳斥，曰：“子厚为相，负国欺君。吾为史官，书法不隐，宁负乡人，不可负天下后世公议！”在严州任职期间，“乃自出新意，辑抄《通鉴》”、“区别门目，以类排纂。每事各详起讫，自为标题，每篇各编年月，自为首尾”（《四库全书总目提要》）成就《通鉴纪事本末》一书。
胡舜申(公元1131年-1162年)"革新"杨益风水所谓古法风水术,从基本上说:指的是以风水鼻祖晋 郭璞(公元276-324年)所撰《葬书 原著》为理论指导,以赣州杨筠松撰《青囊奥语 原著》为实践纲领的郭(璞)杨(筠松)风水术。
逝世 鲍德温二世(Baldwin II) (死于1131年8月21日) 第二任埃泽萨伯爵(1100年-1118年)和第三任耶路撒冷国王（1118年-1131年）。鲍德温是雷泰尔伯爵于格(Hugues comte de Rethel)和蒙特赫里的居伊一世(Gui Ier de Montlhéry)之女梅利桑德(Melisende)之子。他有两个弟弟Gervase和Manasses，两个妹妹Matilda和Hodierna。他是耶路撒冷国王鲍德温一世的堂弟。1096年鲍德温参加第一次十字军东征，1100年他继承布洛涅的鲍德温为埃泽萨伯爵，称鲍德温二世，1118年即位为耶路撒冷国王。并将埃泽萨继承给他的连襟，蒙特赫里的居伊一世的小女婿库尔特耐的乔塞兰（Josselin Ier de Courtenay）。在位期间，他多次与塞尔柱人交战，多次被俘，在1131年他去世时，王国多增加了几乎整个巴勒斯坦地区，一直到达今天黎巴嫩的中部。他的女儿梅利桑德和女婿安茹的福尔克（Foulques d'Anjou）继承了他的王位。
吕好问（1064年—1131年）字舜徒，吕公著之孙，吕希哲之子，南宋初封东莱郡侯，定居婺州金华（今属浙江）。以荫补官。钦宗时（1126年）任御史中丞，不久改兵部尚书，建炎元年知宣州。靖康之难后，金人立张邦昌，以好问为事务官。吕好问劝他迎立赵构为帝。他也曾替张邦昌说公道话，责问李纲说：“王业艰难，正纳污含垢之时，今对诸人绳以峻法，惧者众矣。”但最后张邦昌仍被赐死。与杨时并列道学家，有“南有杨中立，北有吕舜徒”之称。吕本中是他的长子。《宋史》卷362有传。
元祐皇后（1073年－1131年），宋朝人，孟姓，故又常被称为元祐孟皇后，洺州（约在今中国河北省永年县）人，是宋哲宗的第一位皇后。其二度被废又二度复位，并二次于国势危急之下被迫垂帘听政，经历之离奇，实为罕见。孟氏性情恭谨，没有什么不好的事见闻于朝廷。又喜欢饮酒，高宗认为越酒不好喝，命人另外再买甜酒，孟氏就差人去付帐，不曾强取而不付酒钱。在宫中曾觉头晕目眩，有宫人自称会用符水治病，孟氏想起了年轻时的遭遇，马上命令将这个宫人赶出宫外。绍兴元年（1131年）孟氏去世，谥昭慈献烈皇后，葬会稽县上皇村。绍兴三年（1133年）改谥昭慈圣献皇后。